el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el de el en el de el fr el el el el el el el el el el el el el el el el el el el el el el el el en el el el el el el el el el el el el el
Ο Σωτήρης Πανταλέων (Γκύζη, 21 Ιουνίου 1980) είναι Έλληνας πρώην διεθνής πετοσφαιριστής και νυν Διευθυντής αγωνιστικών τμημάτων του Ερασιτέχνη Παναθηναϊκού. Αγωνιζόταν στη θέση του κεντρικού, η καριέρα του διήρκησε 25 χρόνια, 23 από τα οποία αγωνίστηκε με τον Παναθηναϊκό, όντας ο αρχηγός της ομάδας κατακτώντας συνολικά εννέα τίτλους. Υπήρξε μέλος της Εθνικής ομάδας πραγματοποιώντας 192 συμμετοχές. Αποτελεί μια από τις εμβληματικότερες μορφές στην ιστορία του Παναθηναϊκού Αθλητικού Ομίλου,[1][2][3] καθώς και έναν από τους καλύτερους κεντρικούς στην ιστορία της ελληνικής πετοσφαίρισης.
Ο Σωτήρης Πανταλέων είναι αθλητής ο οποίος προέρχεται από τα σπλάχνα του Παναθηναϊκού, καθώς εντάχθηκε στις ακαδημίες του συλλόγου το 1992, σε ηλικία 12 ετών. Έκανε ντεμπούτο σε ηλικία 16 χρονών με την αντρική ομάδα, στο κλειστό της Λεωφόρου σε έναν αγώνα κόντρα στον ΟΠΕ Ρεθύμνου στις 22 Νοεμβρίου του 1996.[4] Κατά τη δεκαεξαετή πρώτη θητεία του (1996-2012)[5] διατέλεσε και αρχηγός της ομάδας, κατακτώντας πολλούς τίτλους όπως τρία πρωταθλήματα Ελλάδας, τρία Κύπελλα και ένα Σούπερ Καπ. Επίσης έφτασε στον τελικό του Κυπέλλου Συνομοσπονδιών το 2009, χωρίς ωστόσο να το κατακτήσει.
Τον Μάρτιο του 2012, συμφώνησε με την ιταλική Λατίνα[6] και το καλοκαίρι του ίδιου έτους επέστρεψε στην Ελλάδα για τον Παμβοχαϊκό,[7] φορώντας πρώτη φορά φανέλα διαφορετικής ελληνικής ομάδας, από αυτή του Παναθηναϊκού. Το 2013, συμφώνησε με τις Κάννες του γαλλικού πρωταθλήματος.[8]
Τον Σεπτέμβριο του 2014, επέστρεψε στον Παναθηναϊκό μετά από την διετή του απουσία και έγινε ξανά ο αρχηγός της ομάδας.[9] Το 2019, ανανέωσε με τον Παναθηναϊκό και συνέχισε να φορά τα πράσινα για 26η σεζόν δημιουργώντας ένα μεγάλο ρεκόρ.[10] Στις 19 Φεβρουαρίου 2020, επέστρεψε στους τίτλους μετά από δέκα χρόνια, κατακτώντας το Λιγκ Καπ κόντρα στον Ολυμπιακό.[11][12] Στις 12 Ιουλίου 2020, κατέκτησε το τέταρτο πρωτάθλημα της καριέρας του και το πρώτο, μετά το 2006, με τους πράσινους.[13]
Στις 20 Ιουλίου 2020, ανανέωσε με τον Παναθηναϊκό και για την σεζόν 2020-21, συνεχίζοντας το χρονικό ρεκόρ καθώς θα φορέσει το έμβλημα του συλλόγου για 27η χρονιά.[14] Αυτή τη σεζόν οι πράσινοι κατέκτησαν την τρίτη θέση στο Πρωτάθλημα Ελλάδας. Στις 12 Απριλίου 2021, μετά τον νικηφόρο αγώνα κόντρα στον Ολυμπιακό (3-2 σετ), ο Πανταλέων ανακοίνωσε την απόσυρσή του από την ενεργό δράση. Ο ίδιος δήλωσε ''Θεωρώ τον εαυτό μου ευλογημένο και πολύ τυχερό. Ξεκίνησα να παίζω βόλεϊ μικρό παιδάκι έχοντας όνειρα και φεύγω από το γήπεδο Ολυμπιονίκης με πολλούς τίτλους και οικογενειάρχης.''[15] Ο Πανταλέων έπαιξε 23 χρόνια (επαγγελματικά) με το αγαπημένο του τριφύλλι στο στήθος και πανηγύρισε 4 Πρωταθλήματα, 3 Κύπελλα, 1 Λιγκ Καπ και 1 Σούπερ Καπ. Στις 14 Απριλίου στον τελευταίο αγώνα της καριέρας του τιμήθηκε για την προσφορά στο ελληνικό βόλεϊ από τον ΠΑΣΑΠ και από τον ερασιτέχνη Παναθηναϊκό.[16][17] Επίσης η ομάδα του Παναθηναϊκού ανακοίνωσε ότι απέσυρε την φανέλα με το νούμερο 14 ''για την προσφορά του , το ήθος του και τη συνέπεια του'', θεωρούμενος ο ίδιος η τελευταία σημαία του συλλόγου.[18][19]
Μετά την απόσυρσή του από την ενεργό δράση ο Πανταλέων ανέλαβε το πόστο του Διευθυντή αγωνιστικών τμημάτων του Ερασιτέχνη Παναθηναϊκού.[20]
Με την Εθνική ομάδα βόλεϊ της χώρας έχει 192 συμμετοχές, ενώ συμμετείχε στους Ολυμπιακούς Αγώνες της Αθήνας το 2004, κατακτώντας την πέμπτη θέση στο τουρνουά.
Στις 20 Απριλίου 2016, η σύζυγος του Σωτήρη Πανταλέοντα, Κλεοπάτρα, έφερε στον κόσμο την πρώτη κόρη τους.[21] Συνολικά έχει δύο παιδιά.
1 Λιγκ Καπ Ελλάδας:
Σωτήρης Πανταλέων Αρχειοθετήθηκε 2016-04-15 στο Wayback Machine.
↑ «Καμάρας, Αλβέρτης και Πανταλέων σε ένα συγκινητικό βίντεο του Ερασιτέχνη Παναθηναϊκού για τα 111α γενέθλια (vid)». www.gazzetta.gr. Ανακτήθηκε στις 21 Φεβρουαρίου 2020.
↑ Φεβ. 2020 13:01, Επιμέλεια: Γιάννης Λαμπίρης Δημοσίευση: 21. «Σωτήρης Πανταλέων, αιώνια πιστός». www.sport24.gr (στα Αγγλικά). Ανακτήθηκε στις 21 Φεβρουαρίου 2020.
↑ «Ο Σωτήρης Πανταλέων δεν είναι απλά Παναθηναϊκός, είναι ο Παναθηναϊκός!». SDNA. 19 Ιουλίου 2020. Ανακτήθηκε στις 19 Ιουλίου 2020.
↑ «Η μέρα που ο Πανταλέων φόρεσε για πρώτη φορά την πράσινη φανέλα». SDNA. 22 Νοεμβρίου 2020. Ανακτήθηκε στις 2 Δεκεμβρίου 2020.
↑ Ο Πανταλέων είπε "αντίο" στον ΠΑΟ, sport24.gr
↑ «Στην Λατίνα ο Πανταλέων!». www.gazzetta.gr. Ανακτήθηκε στις 21 Φεβρουαρίου 2020.
↑ «Έπιασε λιμάνι ο Πανταλέων». www.novasports.gr. Ανακτήθηκε στις 21 Φεβρουαρίου 2020.
↑ «Πάει Κάννες ο Πανταλέων». sport-fm.gr. Ανακτήθηκε στις 21 Φεβρουαρίου 2020.
↑ «Στον Παναθηναϊκό ο Πανταλέων!». a-sports.gr. Ανακτήθηκε στις 21 Φεβρουαρίου 2020.
↑ «Το τρελό ρεκόρ του Πανταλέων: Για 26η σεζόν στα πράσινα!». SDNA. 8 Ιουλίου 2019. Ανακτήθηκε στις 21 Φεβρουαρίου 2020.
↑ «Σύλλογος Μεγάλος... ξανά και στο βόλεϊ! (vid)». www.gazzetta.gr. Ανακτήθηκε στις 21 Φεβρουαρίου 2020.
↑ «Το ξέσπασμα του αρχηγού, δάκρυσε ο Πανταλέων μετά τον ιστορικό θρίαμβο (pics)». SDNA. 20 Φεβρουαρίου 2020. Ανακτήθηκε στις 21 Φεβρουαρίου 2020.
↑ «Παναθηναϊκός - Ολυμπιακός 3-1 σετ (22-25, 25-22, 25-15, 25-13)». www.gazzetta.gr. Ανακτήθηκε στις 12 Ιουλίου 2020.
↑ «Ανανέωσε ο Πανταλέων, μια ζωή με το «τριφύλλι»!». www.gazzetta.gr. Ανακτήθηκε στις 20 Ιουλίου 2020.
↑ «Το τέλος ενός μύθου, σταματάει την καριέρα του ο Πανταλέων (vid)». www.gazzetta.gr. Ανακτήθηκε στις 14 Απριλίου 2021.
↑ «Παναθηναϊκός: Βράβευσαν τον Πανταλέοντα οι «πράσινοι» (vid & pics)». www.gazzetta.gr. Ανακτήθηκε στις 14 Απριλίου 2021.
↑ «Η τελευταία παράσταση του Σωτήρη Πανταλέων σε εικόνες». SDNA. 14 Απριλίου 2021. Ανακτήθηκε στις 14 Απριλίου 2021.
↑ «Απέσυρε τη φανέλα του Πανταλέοντα ο Ερασιτέχνης Παναθηναϊκός!». www.gazzetta.gr. Ανακτήθηκε στις 14 Απριλίου 2021.
↑ Απρ 2021 20:21, Επιμέλεια: Πέτρος Παπαμακάριος Δημοσίευση: 14. «Πανταλέων: 'Σημαία και αρχηγός για πάντα Παναθηναϊκός'». www.sport24.gr. Ανακτήθηκε στις 14 Απριλίου 2021.
↑ «Διευθυντής αγωνιστικών τμημάτων στον Ερασιτέχνη Παναθηναϊκό ο Πανταλέων!». www.gazzetta.gr. Ανακτήθηκε στις 14 Απριλίου 2021.
↑ [Χαζομπαμπάς ο Πανταλέων! – Leoforos.gr]
Αυτό το λήμμα σχετικό με τον αθλητισμό χρειάζεται επέκταση. Μπορείτε να βοηθήσετε την Βικιπαίδεια επεκτείνοντάς το.π • σ • ε